
LIETUVOS RESPUBLIKOS KRAŠTO APSAUGOS
MINISTRAS

ĮSAKYMAS
DĖL PROFESINĖS KARO TARNYBOS KARIŲ PERKĖLIMO IR PROFESINĖS KARO TARNYBOS KARININKŲ ROTACIJOS TVARKOS APRAŠO PATVIRTINIMO

2014 m. sausio 27 d. Nr. V-58
Vilnius


Vadovaudamasis Lietuvos Respublikos krašto apsaugos sistemos organizavimo ir karo tarnybos įstatymo 10 straipsnio 2 dalies 11 ir 17 punktais, 42 straipsnio 1 dalimi, 57 straipsnio 4 dalimi, Lietuvos Respublikos Vyriausybės 1997 m. gruodžio 12 d. nutarimu Nr. 1407 „Dėl Lietuvos Respublikos specialiųjų atašė nuostatų patvirtinimo“, Lietuvos Respublikos Vyriausybės 2005 m. rugpjūčio 30 d. nutarimu Nr. 957 „Dėl Profesinės karo tarnybos karių skyrimo atlikti karo tarnybą užsienio valstybių ir tarptautinėse karinėse ar gynybos institucijose tvarkos aprašo patvirtinimo“: 
Preambulės pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

1. T v i r t i n u  Profesinės karo tarnybos karių perkėlimo ir profesinės karo tarnybos karininkų rotacijos tvarkos aprašą (pridedama).
2. P r i p a ž į s t u netekusiais galios:
2.1. Lietuvos Respublikos krašto apsaugos ministro 2000 m. kovo 23 d. įsakymą Nr. 305 „Dėl įgaliojimo“;
2.2. Lietuvos Respublikos krašto apsaugos ministro 2002 m. rugsėjo 26 d. įsakymą Nr. 1456 „Dėl atrankos ir rengimo tarnauti užsienyje tvarkos patvirtinimo“;
2.3. Lietuvos Respublikos krašto apsaugos ministro 2002 m. lapkričio 19 d. įsakymą Nr. 1676 „Dėl KAM 2002-09-26 įsakymo Nr. 1456 „Dėl atrankos ir rengimo tarnauti užsienyje tvarkos patvirtinimo“ pakeitimo ir papildymo“;
2.4. Lietuvos Respublikos krašto apsaugos ministro 2005 m. balandžio 22 d. įsakymą Nr. V-488 „Dėl Profesinės karo tarnybos karių rotacijos ir perkėlimo tvarkos aprašo patvirtinimo“;
2.5. Lietuvos Respublikos krašto apsaugos ministro 2006 m. balandžio 3 d. įsakymą Nr. V-341 „Dėl Lietuvos Respublikos gynybos atašė, jo pavaduotojo ir padėjėjo atrankos ir mokymo tvarkos aprašo“;
2.6. Lietuvos Respublikos krašto apsaugos ministro 2008 m. sausio 25 d. įsakymą Nr. V-72 „Dėl krašto apsaugos ministro 2005 m. balandžio 22 d. įsakymo Nr. V-488 „Dėl Profesinės karo tarnybos karių rotacijos ir perkėlimo tvarkos aprašo patvirtinimo“ pakeitimo“;
2.7. Lietuvos Respublikos krašto apsaugos ministro 2009 m. birželio 30 d. įsakymą Nr. V-597 „Dėl krašto apsaugos ministro 2006 m. balandžio 3 d. įsakymo Nr. V-341 „Dėl Lietuvos Respublikos gynybos atašė, jo pavaduotojo ir padėjėjo atrankos ir mokymo tvarkos aprašo“ pakeitimo“;
2.8. Lietuvos Respublikos krašto apsaugos ministro 2010 m. gegužės 12 d. įsakymą Nr. V-498 „Dėl krašto apsaugos ministro 2005 m. balandžio 22 d. įsakymo Nr. V-488 „Dėl Profesinės karo tarnybos karių rotacijos ir perkėlimo tvarkos aprašo patvirtinimo“ pakeitimo“;
2.9. Lietuvos Respublikos krašto apsaugos ministro 2010 m. gruodžio 21 d. įsakymą Nr. V-1406 „Dėl krašto apsaugos ministro 2005 m. balandžio 22 d. įsakymo Nr. V-488 „Dėl Profesinės karo tarnybos karių rotacijos ir perkėlimo tvarkos aprašo patvirtinimo“ pakeitimo“;
2.10. Lietuvos Respublikos krašto apsaugos ministro 2011 m. balandžio 5 d. įsakymą Nr. V-392 „Dėl krašto apsaugos ministro 2005 m. balandžio 22 d. įsakymo Nr. V-488 „Dėl Profesinės karo tarnybos karių rotacijos ir perkėlimo tvarkos aprašo patvirtinimo“ pakeitimo“;
2.11. Lietuvos Respublikos krašto apsaugos ministro 2012 m. gegužės 24 d. įsakymą Nr. V-538 „Dėl krašto apsaugos ministro 2005 m. balandžio 22 d. įsakymo Nr. V-488 „Dėl Profesinės karo tarnybos karių rotacijos ir perkėlimo tvarkos aprašo patvirtinimo“ pakeitimo“.




Krašto apsaugos ministras								     Juozas Olekas

PATVIRTINTA
Lietuvos Respublikos
krašto apsaugos ministro 
2014 m. sausio 27 d.
įsakymu Nr. V-58


PROFESINĖS KARO TARNYBOS KARIŲ PERKĖLIMO IR PROFESINĖS KARO TARNYBOS KARININKŲ ROTACIJOS TVARKOS APRAŠAS

I. BENDROSIOS NUOSTATOS

1. Profesinės karo tarnybos karių perkėlimo ir profesinės karo tarnybos karininkų rotacijos tvarkos aprašas (toliau – tvarkos aprašas) reglamentuoja profesinės karo tarnybos kareivių (jūreivių), puskarininkių (toliau – kareivis (jūreivis), puskarininkis) ir profesinės karo tarnybos karininkų (toliau – karininkas) atrankos ir skyrimo į pareigas Lietuvos Respublikoje esančiose krašto apsaugos sistemos (toliau – KAS) institucijose ar jų padaliniuose perkėlimo ir (ar) rotacijos būdais, atrankos atlikti karo tarnybą užsienio valstybių ir tarptautinėse karinėse ar gynybos institucijose (toliau – užsienio ir tarptautinė institucija), Lietuvos Respublikos atstovybėse prie tarptautinių organizacijų (toliau – atstovybė prie tarptautinės organizacijos), Lietuvos Respublikos diplomatinėse atstovybėse (toliau – diplomatinė atstovybė), karininkų atrankos ir skyrimo atlikti darbą KAS nepriklausančiose valstybės institucijose, taip pat kareivių (jūreivių), puskarininkių ir karininkų karo tarnybos užsienio ir tarptautinėse institucijose, atstovybėse prie tarptautinių organizacijų ar diplomatinėse atstovybėse laikotarpio ir karininkų darbo KAS nepriklausančiose valstybės institucijose termino pratęsimo tvarką. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

2. Vykdant kareivių (jūreivių), puskarininkių ir karininkų perkėlimą ar karininkų rotaciją, siekiama:
2.1. patenkinti KAS poreikius, pagal galimybes tenkinant ir kareivių (jūreivių), puskarininkių ir karininkų karjeros poreikius;
2.2. išnaudoti ir kelti kareivių (jūreivių), puskarininkių ir karininkų kvalifikaciją;
2.3. sudaryti kareiviams (jūreiviams), puskarininkiams ir karininkams sąlygas geriau pažinti KAS vykstančius procesus, siekti karjeros ir įgyti tarnybos patirties;
2.4. skatinti konkurenciją ir motyvuoti kareivius (jūreivius), puskarininkius ir karininkus;
2.5. sudaryti sąlygas nuosekliai karjeros vadybai.
3. Kareivių (jūreivių), puskarininkių ir karininkų atranka, perkėlimas ar karininkų rotacija vykdomi vadovaujantis šiais principais:
3.1. lygiateisiškumo – vykdant kandidatų atranką, kiekvienam kareiviui (jūreiviui), puskarininkiui ir karininkui užtikrinamos vienodos sąlygos, lygios teisės ir galimybės, nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos;
3.2. skaidrumo – kandidatų atranka vykdoma kolegialiai, laikantis šiame tvarkos apraše nustatytų kriterijų, reikalavimų, sąlygų ir apribojimų. Krašto apsaugos ministro (toliau – ministras) ir Lietuvos kariuomenės vado (toliau – kariuomenės vadas) sprendimai dėl kareivių (jūreivių), puskarininkių ir karininkų skyrimo į kitas pareigas, karo tarnybos užsienio ir tarptautinėse institucijose, atstovybėse prie tarptautinių organizacijų ar diplomatinėse atstovybėse laikotarpio arba karininkų darbo KAS nepriklausančiose valstybės institucijose termino pratęsimo (toliau – sprendimas) skelbiami Krašto apsaugos ministerijos (toliau – KAM) intraneto svetainėje; 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

3.3. stabilumo – kareivių (jūreivių), puskarininkių ir karininkų perkėlimas ar karininkų rotacija vykdomi siekiant sudaryti kuo pastovesnes tarnybos sąlygas, vengiant dažno kareivių (jūreivių), puskarininkių ir karininkų pareigų keitimo ir laikantis įstatymuose ir šiame tvarkos apraše nustatytų pareigų ėjimo terminų;
3.4. veiksmingumo – vykdant kandidatų atranką, siekiama, kad kareivių (jūreivių), puskarininkių ir karininkų asmeninės savybės, profesinė patirtis ir kompetencija būtų panaudoti veiksmingiausiai tenkinant KAS ir kareivių (jūreivių), puskarininkių ir karininkų karjeros poreikius.
4. Šis tvarkos aprašas netaikomas:
4.1. skiriant į pareigas karius, priimamus į profesinę karo tarnybą;
4.2. skiriant profesinės karo tarnybos karius į pareigas, nurodytas karo meto struktūrinių vienetų pareigybių sąrašuose, įsigaliojus Lietuvos Respublikos Seimo nutarimui arba Lietuvos Respublikos Prezidento dekretui dėl mobilizacijos skelbimo;
4.3. skiriant profesinės karo tarnybos karius atlikti tarnybą tarptautinių operacijų kariniame vienete;
4.4. skiriant karininkus į Lietuvos šaulių sąjungos vado, jo pavaduotojo ar rinktinės vado pareigas;
4.5. skiriant karininkus į karo kapeliono pareigas.
5. Šio tvarkos aprašo nuostatos dėl profesinės karo tarnybos karių atrankos į tarnybą Antrajame operatyvinių tarnybų departamente prie KAM (toliau – AOTD prie KAM), Lietuvos kariuomenės (toliau – LK) Specialiųjų operacijų pajėgose (toliau – SOP), LK Karinių jūrų pajėgų Povandeninių veiksmų komandą, LK Karo policijos karo policininko, LK Dr. Jono Basanavičiaus karo medicinos tarnybos paramediko pareigas taikomos tiek, kiek jų nenustato atitinkami teisės aktai, reglamentuojantys karių atrankos į tarnybą AOTD prie KAM, LK SOP, LK Karinių jūrų pajėgų Povandenių veiksmų komandą, LK Karo policijos karo policininko, LK Dr. Jono Basanavičiaus karo medicinos tarnybos paramediko pareigas tvarką. 
Punkto pakeitimai:
Nr. V-1193,
2014-12-01,
paskelbta TAR 2014-12-03, i. k. 2014-18500            
Nr. V-714,
2017-08-02,
paskelbta TAR 2017-08-03, i. k. 2017-13000            
Nr. V-1026,
2020-12-30,
paskelbta TAR 2020-12-31, i. k. 2020-29393            

II. PATARIAMOSIOS ATRANKOS KOMISIJOS SUDARYMAS IR JOS VEIKLOS REGLAMENTAVIMAS

6. Profesinės karo tarnybos kariams, kuriuos į pareigas (išskyrus pareigas AOTD prie KAM) skiria ministras, kariuomenės vadas ar ministro įgaliotas asmuo (toliau – vadovas, turintis teisę skirti karį į pareigas), atrinkti, taip pat pasiūlymams dėl karo tarnybos užsienio ir tarptautinėse institucijose, atstovybėse prie tarptautinių organizacijų ar diplomatinėse atstovybėse laikotarpio arba karininkų darbo KAS nepriklausančiose valstybės institucijose termino pratęsimo teikti paprastai sudaromos patariamosios atrankos komisijos (toliau – komisija), kurių veikla reglamentuojama atskirais įsakymais.
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            
Nr. V-1026,
2020-12-30,
paskelbta TAR 2020-12-31, i. k. 2020-29393            

7. Profesinės karo tarnybos kariams į pareigas AOTD prie KAM atrinkti paprastai sudaromos komisijos. Jas sudaro ir jų veiklą reglamentuoja atitinkamai AOTD prie KAM direktorius.
Punkto pakeitimai:
Nr. V-1026,
2020-12-30,
paskelbta TAR 2020-12-31, i. k. 2020-29393            

III. KANDIDATŲ Į PAREIGAS SĄRAŠO SUDARYMAS

8. Į kandidatų į pareigas sąrašą (toliau – A sąrašas) įrašomi:
8.1. kareiviai (jūreiviai), puskarininkiai ir karininkai, perkelti į laikinąjį profesinės karo tarnybos personalo rezervą Lietuvos Respublikos krašto apsaugos sistemos organizavimo ir karo tarnybos įstatymo (toliau – KASOKTĮ) 42 straipsnio 2 dalyje nurodytais atvejais, išskyrus nurodytus 42 straipsnio 2 dalies 4 punkte, iki perkėlimo į laikinąjį profesinės karo tarnybos personalo rezervą laikotarpio pabaigos likus mažiau kaip 12 mėnesių; 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

8.2. kareiviai (jūreiviai), puskarininkiai ir karininkai, atliekantys karo tarnybą užsienio ir tarptautinėse institucijose, atstovybėse prie tarptautinių organizacijų, diplomatinėse atstovybėse, iki tarnybos pabaigos likus mažiau kaip 12 mėnesių;
8.3. kareiviai (jūreiviai), puskarininkiai ir karininkai, einantys žemesnes, jų turimo karinio laipsnio neatitinkančias, pareigas;
8.4. kareiviai (jūreiviai), puskarininkiai ir karininkai, kurie anksčiau laiko atšaukiami iš karo tarnybos užsienio ir tarptautinėse institucijose, atstovybėse prie tarptautinių organizacijų, diplomatinėse atstovybėse;
8.5. kareiviai (jūreiviai), puskarininkiai ir karininkai, į kurių pareigas vadovas, turintis teisę skirti karį į pareigas, yra priėmęs sprendimą skirti kitus kareivius (jūreivius), puskarininkius ar karininkus;
8.6. kareiviai (jūreiviai), puskarininkiai ir karininkai, kuriuos siūloma perkelti į kitas pareigas KAS institucijos ar jos padalinio, kuriame kareiviai (jūreiviai), puskarininkiai ar karininkai tarnauja, vadovo prašymu. Prašymą KAS institucijos ar jos padalinio vadovas pateikia vadovui, turinčiam teisę skirti karį į pareigas, jame nurodydamas priežastis, dėl kurių prašo perkelti kareivį (jūreivį), puskarininkį ar karininką;
8.7. kareiviai (jūreiviai), puskarininkiai ir karininkai, kurie negali eiti savo pareigų atsiradus svarbioms aplinkybėms. KAS institucijos ar jos padalinio personalą administruojantis padalinys ar asmuo vadovui, turinčiam teisę skirti karį į pareigas, ne vėliau kaip per 10 darbo dienų nuo svarbios aplinkybės, dėl kurios kareivis (jūreivis), puskarininkis ar karininkas negali eiti pareigų, atsiradimo dienos pateikia informaciją, suderintą su KAS institucijos ar jos padalinio vadovu, nurodydamas kareivio (jūreivio), puskarininkio ar karininko laipsnį, vardą, pavardę, pareigų pavadinimą, svarbią aplinkybę, dėl kurios kareivis (jūreivis), puskarininkis ar karininkas negali eiti pareigų, ir dokumentus, patvirtinančius nurodytą svarbią aplinkybę. Svarbiomis aplinkybėmis, dėl kurių kareivis (jūreivis), puskarininkis ar karininkas negali eiti pareigų, pripažįstami šie atvejai: 
8.7.1. kareiviui (jūreiviui), puskarininkiui ar karininkui nustatoma žemesnė sveikatos grupė, nei nustatyta pareigybei, išskyrus atvejį, kai išvada dėl kareiviui (jūreiviui), puskarininkiui ar karininkui, kuriam skirta pakartotinė medicinos ekspertizė, nustatytos žemesnės sveikatos grupės galioja pažymoje nurodytą laiką ir dėl laikinojo sveikatos sutrikimo karo gydytojas atleidžia karį nuo tam tikrų funkcijų vykdymo;
8.7.2. kareivis (jūreivis), puskarininkis ar karininkas netenka teisės susipažinti su įslaptinta informacija ir ja naudotis ir negali atlikti su tokios informacijos naudojimu susijusių pareigų;
8.7.3. kareivis (jūreivis), puskarininkis ar karininkas eina vienu laipsniu aukštesnes pareigas ir jam už šiurkštų drausmės pažeidimą pažeminamas karinis laipsnis;
8.7.4. naikinama kareivio (jūreivio), puskarininkio ar karininko pareigybė;
8.7.5. nustatomas KASOKTĮ 36 straipsnio 6 dalyje profesinės karo tarnybos kario tarnybai taikomas apribojimas.
9. Vykdant karininkų perkėlimą ar rotaciją, papildomai į A sąrašą įrašomi:
9.1. karininkai, išskyrus šio tvarkos aprašo 9.2 papunktyje ir 11 punkte nurodytus karininkus, komisijos posėdžio dieną einantys pareigas ilgiau nei 24 mėnesius; 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

9.2. karininkai, turintys pulkininko laipsnį ir komisijos posėdžio dieną einantys KASOKTĮ 57 straipsnio 1 dalyje nustatytas pareigas ilgiau nei 4 metus;
9.3. karininkai, pateikę prašymus dalyvauti atrankoje į Lietuvos Respublikos gynybos atašė ir gynybos atašė pavaduotojo pareigas. Karininkas vadovui, turinčiam teisę skirti karį į pareigas, pateikia teisės aktų nustatyta tvarka suderintą prašymą, jame nurodydamas priežastis, dėl kurių prašo dalyvauti atrankoje. Prašymą gali pateikti tik karininkas, ėjęs pareigas ne mažiau kaip 24 mėnesius iki numatomo paskyrimo į pareigas pagal ministro patvirtintą Lietuvos Respublikos gynybos atašė, jų pavaduotojų ir padėjėjų delegavimo į užsienį metinį planą ir atitinkantis pareigybei keliamus reikalavimus. Karininkas neįtraukiamas į komisijos posėdžio medžiagą, jei jis ar pateiktas prašymas neatitinka šiame punkte nustatytų reikalavimų.
10. Vykdant kareivių (jūreivių) ir puskarininkių perkėlimą, papildomai į A sąrašą įrašomi kareiviai (jūreiviai) ir puskarininkiai, pateikę prašymus dėl perkėlimo į kitas pareigas. Kareivis (jūreivis) ar puskarininkis vadovui, turinčiam teisę skirti karį į pareigas, pateikia teisės aktų nustatyta tvarka suderintą prašymą, jame nurodydamas priežastis, dėl kurių prašo būti perkeltas. Prašymą gali pateikti tik kareivis (jūreivis) ar puskarininkis, ėjęs pareigas ne mažiau kaip 24 mėnesius. Kareivis (jūreivis) ar puskarininkis neįtraukiamas į komisijos posėdžio medžiagą, jei jis ar pateiktas prašymas neatitinka šiame punkte nustatytų reikalavimų.
11. Į A sąrašą neįtraukiami:
11.1. kareiviai (jūreiviai), puskarininkiai ar karininkai, kuriems iki išleidimo į atsargą amžiaus liko mažiau kaip 12 mėnesių, išskyrus šio tvarkos aprašo 8.7 papunktyje nurodytas aplinkybes; 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

11.2. karininkai, turintys generolo (admirolo) laipsnį.

IV. PAREIGYBIŲ, Į KURIAS GALIMA SKIRTI KARIUS, SĄRAŠO SUDARYMAS

12. Į pareigybių, į kurias galima skirti karius, sąrašo (toliau – B sąrašas) projektą įrašomos:
12.1. laisvos pareigybės, kurias leista užimti;
12.2. pareigybės, kurias užimantiems kareiviams (jūreiviams), puskarininkiams ar karininkams iki išleidimo į atsargą amžiaus komisijos posėdžio dieną yra likę mažiau kaip 6 mėnesiai; 
Punkto pakeitimai:
Nr. V-714,
2017-08-02,
paskelbta TAR 2017-08-03, i. k. 2017-13000            

12.3. pareigybės, į kurias siūloma atrinkti KAS institucijos ar jos padalinio vadovo prašymu. Prašymą KAS institucijos ar jos padalinio vadovas pateikia vadovui, turinčiam teisę skirti karį į teikiamas pareigas, jame nurodydamas priežastis, dėl kurių pareigybės teikiamos svarstyti. Prašyme gali būti siūlomi ir kandidatai į teikiamą pareigybę;
12.4. pareigybės, dėl kurias užimančių kareivių (jūreivių), puskarininkių ar karininkų yra priimti sprendimai siųsti mokytis ar stažuotis ir kareivius (jūreivius), puskarininkius ar karininkus planuojama perkelti į laikinąjį profesinės karo tarnybos personalo rezervą;
12.5. pareigybės, dėl kurias užimančių kareivių (jūreivių), puskarininkių ar karininkų yra priimti sprendimai skirti į kitas pareigas;
12.6. pareigybės, dėl kurias užimančių kareivių (jūreivių), puskarininkių ar karininkų yra priimti sprendimai nepratęsti profesinės karo tarnybos sutarties ar ją nutraukti.
13. Vykdant karininkų perkėlimą ar rotaciją, papildomai į B sąrašo projektą įrašomos:
13.1. karininkų pareigybės, kurias komisijos posėdžio dieną karininkai užima ilgiau kaip 24 mėnesius, išskyrus šio tvarkos aprašo 15 punkte nurodytas pareigybes;
13.2. pareigybės KAS nepriklausančiose valstybės institucijose, į kurias karininką perkelti prašo KAS nepriklausančios valstybės institucijos. Prašymus KAS nepriklausančios valstybės institucijos pateikia ministrui, juose nurodydamos priežastis, dėl kurių prašoma skirti karininkus atlikti karinės kvalifikacijos reikalingas funkcijas;
13.3. pareigybės, kurias užimantiems karininkams KAS nepriklausančių valstybės institucijų prašymu siūloma pratęsti darbo jose terminą. Prašymus KAS nepriklausančios valstybės institucijos pateikia ministrui, juose nurodydamos priežastis, dėl kurių karininkams prašoma pratęsti darbo terminą.
14. Vykdant kareivių (jūreivių), puskarininkių ar karininkų atranką atlikti karo tarnybą užsienio ir tarptautinėse institucijose, atstovybėse prie tarptautinių organizacijų, diplomatinėse atstovybėse ar pratęsti jose karo tarnybos laikotarpį, papildomai į B sąrašo projektą įrašomos:
14.1. pareigybės užsienio ir tarptautinėse institucijose, atstovybėse prie tarptautinių organizacijų, vadovaujantis ministro patvirtintu KAS atstovavimo užsienyje planu, likus mažiau kaip 12 mėnesių iki pareigų ėjimo pradžios;
14.2. diplomatinių atstovybių pareigybės iš ministro patvirtinto Lietuvos Respublikos gynybos atašė, jų pavaduotojų ir padėjėjų delegavimo į užsienį metinio plano, likus mažiau kaip 12 mėnesių iki pareigų ėjimo pradžios;
14.3. pareigybės, kurias užimantiems kareiviams (jūreiviams), puskarininkiams ar karininkams atsižvelgiant į užsienio ir tarptautinių institucijų, atstovybių prie tarptautinių organizacijų ar diplomatinių atstovybių prašymus siūloma pratęsti karo tarnybos jose laikotarpį. Prašymus užsienio ir tarptautinės institucijos, atstovybės prie tarptautinių organizacijų ar diplomatinės atstovybės pateikia ministrui, juose nurodydamos priežastis, dėl kurių kareiviams (jūreiviams), puskarininkiams ar karininkams siūloma pratęsti karo tarnybos laikotarpį. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

15. Pareigybės, kurioms nustatytas generolų (admirolų) laipsnių reikalavimas, į B sąrašą neįtraukiamos.
16. Vykdant ministro ar kariuomenės vado į pareigas (išskyrus pareigas AOTD prie KAM) skiriamų karininkų perkėlimą ar rotaciją, B sąrašo projektas teikiamas peržiūrėti atitinkamai KAM Karo tarnybos ir personalo departamento (toliau – KTPD) direktoriui ar LK Gynybos štabo Personalo valdybos J1 (toliau – GŠ J1) viršininkui. KAM KTPD direktorius ar LK GŠ J1 viršininkas, atsižvelgdamas į KAS poreikius ir galimybes, nustato prioritetus, į kurias karininkų pareigybes bus vykdoma atranka artimiausiame komisijos posėdyje.
Punkto pakeitimai:
Nr. V-18,
2018-01-09,
paskelbta TAR 2018-01-09, i. k. 2018-00354            
Nr. V-1026,
2020-12-30,
paskelbta TAR 2020-12-31, i. k. 2020-29393            

V. KOMISIJOS POSĖDŽIO MEDŽIAGOS RENGIMAS

17. Komisijos posėdžio medžiagą sudaro B sąrašo pareigybės ir kiekvienai iš jų keliami reikalavimai, nurodyti ministro ar jo įgalioto asmens patvirtintame pareigybių, tarp jų ir pareigybių, kurias užimantiems asmenims reikalingi leidimai dirbti ar susipažinti su įslaptinta informacija ir asmens patikimumo pažymėjimai (NATO, ES), sąraše, ir iš A sąrašo parinktų tinkamiausių kandidatų į kiekvieną pareigybę sąrašas bei informacija apie kiekvieno kandidato atitiktį tvarkos aprašo VII skyriuje nustatytiems atrankos kriterijams ir tvarkos aprašo 37–38 punktuose nustatytiems skyrimo kriterijams ir apribojimams.
18. Komisijos posėdžio medžiagą ministro į pareigas (išskyrus pareigas AOTD prie KAM) skiriamiems profesinės karo tarnybos kariams atrinkti, taip pat pasiūlymams dėl karo tarnybos užsienio ir tarptautinėse institucijose, atstovybėse prie tarptautinių organizacijų ar diplomatinėse atstovybėse laikotarpio arba darbo KAS nepriklausančiose institucijose termino pratęsimo teikti rengia KAM KTPD.
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            
Nr. V-1026,
2020-12-30,
paskelbta TAR 2020-12-31, i. k. 2020-29393            

19. Komisijos posėdžio medžiagą kariuomenės vado į pareigas (išskyrus pareigas AOTD prie KAM) skiriamiems karininkams atrinkti rengia LK GŠ J1, o kariuomenės vado į pareigas (išskyrus pareigas AOTD prie KAM) skiriamiems kareiviams (jūreiviams) ir puskarininkiams atrinkti – LK Vyriausiojo kariuomenės puskarininkio grupė (toliau – LKVKPG).
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            
Nr. V-18,
2018-01-09,
paskelbta TAR 2018-01-09, i. k. 2018-00354            
Nr. V-1026,
2020-12-30,
paskelbta TAR 2020-12-31, i. k. 2020-29393            

20. Komisijos posėdžio medžiagą į pareigas AOTD prie KAM skiriamiems profesinės karo tarnybos kariams atrinkti rengia atitinkamai AOTD prie KAM direktoriaus nurodytas asmuo ar padalinys.
Punkto pakeitimai:
Nr. V-1026,
2020-12-30,
paskelbta TAR 2020-12-31, i. k. 2020-29393            

21. Komisijos posėdžio medžiagą ministro įgalioto asmens į pareigas skiriamiems profesinės karo tarnybos kariams atrinkti rengia to paties įgalioto asmens įsakymu paskirtas asmuo ar padalinys.
22. Kariuomenės vado į pareigas skiriamiems profesinės karo tarnybos kariams atrinkti komisijos atrenka ne mažiau kaip du tinkamiausius kandidatus į kareivių (jūreivių), puskarininkių, jaunesniųjų karininkų ir majorų (komandorų leitenantų) pareigybes, kurioms netaikomas operacinio karininkų rengimo lygmens (L3) reikalavimas, užsienio ir tarptautinėse institucijose, atstovybėse prie tarptautinių organizacijų, diplomatinėse atstovybėse ir KAS nepriklausančiose valstybės institucijose. Atrinkti kandidatai įrašomi į komisijos posėdžio medžiagą ministro į pareigas (išskyrus pareigas AOTD prie KAM) skiriamiems profesinės karo tarnybos kariams atrinkti.
Punkto pakeitimai:
Nr. V-1026,
2020-12-30,
paskelbta TAR 2020-12-31, i. k. 2020-29393            

23. Atrenkant karininkus į Lietuvos Respublikos gynybos atašė ir jo pavaduotojo pareigas, KAM KTPD papildomai organizuoja pokalbį su kandidatais. Pokalbyje dalyvauja KAM gynybos politikos direktorius, KAM KTPD, KAM Euroatlantinio bendradarbiavimo grupės, KAM Tarptautinių ryšių ir operacijų grupės ir AOTD prie KAM atstovai. Po pokalbio kandidatai prioriteto tvarka nurodomi protokole. Sprendimą dėl kandidatų eilės bendru sutarimu priima ir protokolą pasirašo visi pokalbyje dalyvavę atstovai. Balsams pasiskirsčius po lygiai, sprendimą dėl kandidatų eilės tvarkos priima KAM gynybos politikos direktorius. Protokolas registruojamas KAM KTPD ir jo pagrindu rengiama komisijos posėdžio medžiagos dalis, susijusi su atranka į Lietuvos Respublikos gynybos atašė ir jo pavaduotojo pareigas.
Punkto pakeitimai:
Nr. V-686,
2014-08-05,
paskelbta TAR 2014-08-06, i. k. 2014-10928            
Nr. V-517,
2015-05-21,
paskelbta TAR 2015-05-22, i. k. 2015-07778            
Nr. V-1026,
2020-12-30,
paskelbta TAR 2020-12-31, i. k. 2020-29393            

24. Rengiant komisijos posėdžio medžiagą, kiekvienai B sąrašo pareigybei parenkami tinkamiausi kandidatai iš A sąrašo, atsižvelgiant į KAS poreikius ir galimybes, kareivio (jūreivio), puskarininkio ar karininko karjeros poreikius, tvarkos aprašo 37–38 punktuose nustatytus skyrimo kriterijus bei apribojimus ir šiuos bendruosius reikalavimus bei sąlygas:
24.1. atitinka pareigybei keliamus reikalavimus;
24.2. siūlomi perkelti į konkrečias B sąrašo pareigybes KAS institucijos ar jos padalinio vadovo prašymu. Paprastai kareivis (jūreivis), puskarininkis ar karininkas siūlomas perkelti į kitas pareigas, kai ištarnauja eidamas tas pačias pareigas ne mažiau kaip 24 mėnesius;
24.3. atitinka vadovo, turinčio teisę skirti karį į pareigas, įsakyme dėl kareivių (jūreivių), puskarininkių ar karininkų atrankos į karinio specialisto pareigas nustatytus atrankos reikalavimus ir sąlygas. Minėtieji atrankos reikalavimai ir sąlygos neturi pažeisti kandidatų lygių galimybių principo.
25. Vykdant karininkų perkėlimą ar rotaciją, tinkamiausi kandidatai paprastai parenkami taip pat atsižvelgiant į šiuos reikalavimus ir sąlygas:
25.1. atitinka ministro įsakymu nustatytus karininkų karjeros krypčių reikalavimus;
25.2. Neteko galios nuo 2014-08-07
Punkto naikinimas:
Nr. V-686,
2014-08-05,
paskelbta TAR 2014-08-06, i. k. 2014-10928        

25.3. kandidatus planuojama perkelti į konkrečias B sąrašo pareigybes pagal individualiajame karininko karjeros plane suplanuotas pareigas.
26. Vykdant kareivių (jūreivių) ir puskarininkių perkėlimą, tinkamiausi kandidatai paprastai parenkami taip pat atsižvelgiant į šiuos reikalavimus ir sąlygas:
26.1. atitinka ministro įsakymu nustatytus kareivių (jūreivių) ir karjeros puskarininkių ar puskarininkių specialistų karjeros modelių reikalavimus;
26.2. atitinka kareivių (jūreivių) ir puskarininkių karjeros nuostatų reikalavimus;
26.3. kandidatai yra pateikę prašymus perkelti į konkrečias B sąrašo pareigybes;
26.4. atitinka kario tarnybos vertinimo anketoje pateiktas vertintojų išvadas ir rekomendacijas; 
Punkto pakeitimai:
Nr. V-747,
2015-07-22,
paskelbta TAR 2015-07-22, i. k. 2015-11558            

26.5. kario tarnybos vertinimo anketoje pateikti kareivio (jūreivio) ar puskarininkio pageidavimai atitinka konkrečias B sąrašo pareigybes. 
Punkto pakeitimai:
Nr. V-747,
2015-07-22,
paskelbta TAR 2015-07-22, i. k. 2015-11558            

27. Parengta komisijos posėdžio medžiaga perduodama komisijos nariams vadovo, turinčio teisę skirti karį į pareigas, nustatyta tvarka ir terminais.

VI. KANDIDATO INFORMAVIMAS

28. Informaciją apie atranką į pareigas diplomatinėse atstovybėse KAM KTPD skelbia KAM intraneto svetainėje paprastai likus ne mažiau kaip 15 mėnesių iki numatomo skyrimo į pareigas pagal ministro patvirtintą Lietuvos Respublikos gynybos atašė, jų pavaduotojų ir padėjėjų delegavimo į užsienį metinį planą. Informaciniame pranešime dėl atrankos nurodomas pareigybės pavadinimas, prašymų priėmimo laikas ir telefonų numeriai, kuriais galima kreiptis dėl išsamesnės informacijos apie atranką. 
Punkto pakeitimai:
Nr. V-686,
2014-08-05,
paskelbta TAR 2014-08-06, i. k. 2014-10928            
Nr. V-1026,
2020-12-30,
paskelbta TAR 2020-12-31, i. k. 2020-29393            

29. Apie tai, kad jo kandidatūra bus svarstoma komisijos posėdyje, profesinės karo tarnybos karys informuojamas ne vėliau kaip likus 5 darbo dienoms iki komisijos posėdžio datos. Profesinės karo tarnybos karininką informuoja jo karjeros vadybininkas, kuris informaciją gauna iš asmens ar padalinio, rengiančio komisijos posėdžio medžiagą. Kitais atvejais profesinės karo tarnybos karius informuoja asmuo ar padalinys, rengiantis komisijos posėdžio medžiagą. Karys informuojamas elektroniniu paštu ar kitu būdu, užtikrinant jam teisę laisvai susipažinti su informacija ir išreikšti savo valią vadovaujantis šio tvarkos aprašo 30 punktu. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

30. Profesinės karo tarnybos karys, pageidaujantis, kad jo kandidatūra į komisijos posėdžio medžiagoje nurodytas pareigas nebūtų svarstoma, ne vėliau kaip likus vienai darbo dienai iki komisijos posėdžio dienos jį informavusiam asmeniui pateikia komisijos pirmininkui adresuotą prašymą, kuriame nurodo svarbias priežastis, dėl kurių prašo nesvarstyti jo kandidatūros, ir šias priežastis patvirtinančių dokumentų kopijas. Svarbiomis priežastimis, dėl kurių kario kandidatūra į komisijos posėdžio medžiagoje nurodytas pareigas nebūtų svarstoma, pripažįstamos tvarkos aprašo 52.3 papunktyje nurodytos priežastys. Kario prašymas nesvarstomas komisijos posėdžio metu, jei neatitinka šiame punkte nustatytų reikalavimų. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

31. Komisijos sekretorius, gavęs tvarkos aprašo 30 punkte nurodytą prašymą, komisijos posėdžio metu pateikia jį komisijos nariams. Profesinės karo tarnybos kario kandidatūra į komisijos posėdžio medžiagoje ir kario prašyme nurodytas pareigas nesvarstoma, jei komisijos nariai prašyme nurodytas priežastis pripažįsta svarbiomis.

VII. KANDIDATO ATRANKA

32. Komisija tinkamiausią kareivį (jūreivį), puskarininkį ar karininką į pareigas atrenka objektyviai, dalykiškai, be išankstinio nusistatymo, vadovaudamasi lygiateisiškumo principu, atsižvelgdama į KAS poreikius ir galimybes, kareivio (jūreivio), puskarininkio ar karininko karjeros poreikius, tvarkos aprašo 37–38 punktuose nustatytus skyrimo kriterijus bei apribojimus ir į šiuos atrankos kriterijus:
32.1. atitiktį pareigybei keliamiems reikalavimams;
32.2. atitiktį vadovo, turinčio teisę skirti karį į pareigas, įsakyme dėl kareivių (jūreivių), puskarininkių ar karininkų atrankos į karinio specialisto pareigas nustatytiems atrankos reikalavimams ir sąlygoms. Minėtieji atrankos reikalavimai ir sąlygos neturi pažeisti kandidatų lygių galimybių principo;
32.3. KAS institucijos ar jos padalinio vadovo, užsienio ir tarptautinės institucijos ar KAS nepriklausančios institucijos prašyme pateiktų duomenų pagrįstumą;
32.4. kario tarnybos vertinimo anketoje nustatytą bendrą kario tarnybos įvertinimą ir tinkamumą eiti einamas ar aukštesnes kario pareigas; 
Punkto pakeitimai:
Nr. V-747,
2015-07-22,
paskelbta TAR 2015-07-22, i. k. 2015-11558            

32.5. kareivio (jūreivio) ar puskarininkio prašyme pateiktų duomenų pagrįstumą;
32.6. kareivio (jūreivio) ar puskarininkio tarnybos pasiekimus (kareivio (jūreivio) ar puskarininkio veiklos įvertinimo-reitingo lentelės rezultatus).
33. Kandidatai į Lietuvos Respublikos gynybos atašė ir gynybos atašė pavaduotojo pareigas atrenkami ne vėliau kaip likus 10 mėnesių iki numatomo skyrimo į pareigas. Atrenkant tinkamiausią karininką į Lietuvos Respublikos gynybos atašė ir gynybos atašė pavaduotojo pareigas, pirmenybė teikiama karininkui:
33.1. mokančiam paskyrimo valstybės kalbą;
33.2. turinčiam tarnybos KAM (institucijose prie KAM) ir užsienyje patirties, susijusios su tarptautiniu bendradarbiavimu su užsienio valstybių gynybos ir (ar) saugumo institucijomis bei tarptautinėmis organizacijomis;
33.3. kurio sutuoktinis gerai moka anglų ir (ar) paskyrimo valstybės kalbą, išmano paskyrimo valstybės ekonominius, kultūrinius, istorinius, religinius ypatumus, diplomatinį protokolą;
33.4. turinčiam kitus privalumus, atsižvelgiant į paskyrimo valstybės ypatumus.  
Punkto pakeitimai:
Nr. V-686,
2014-08-05,
paskelbta TAR 2014-08-06, i. k. 2014-10928            

VIII. SPRENDIMO PRIĖMIMAS

34. Vadovas, turintis teisę skirti karį į pareigas, sprendimą dėl profesinės karo tarnybos kario skyrimo į pareigas priima įvertinęs komisijos pasiūlymus, išdėstytus protokole, išskyrus šio tvarkos aprašo 35 punkte nurodytą atvejį. Ministras sprendimą dėl profesinės karo tarnybos kario skyrimo į pareigas priima papildomai įvertinęs ir kariuomenės vado pateiktas išvadas ir pasiūlymus.
35. Esant poreikiui, vadovas, turintis teisę skirti karį į pareigas, gali skirti komisijos svarstytą, bet neatrinktą kaip tinkamiausią, kandidatą ar komisijos nesvarstytą kandidatą į kitas pareigas, taip pat į pareigas, kurios nebuvo svarstomos komisijos, pratęsti karo tarnybos užsienio ir tarptautinėse institucijose, atstovybėse prie tarptautinių organizacijų ar diplomatinėse atstovybėse laikotarpį arba karininko darbo KAS nepriklausančiose valstybės institucijose terminą savo sprendimu, nesvarstant komisijoje. Tokiu atveju sprendimas priimamas objektyviai, dalykiškai, be išankstinių nusistatymų, vadovaujantis lygiateisiškumo principu, atsižvelgiant į KAS poreikius ir galimybes, kareivio (jūreivio), puskarininkio ar karininko karjeros poreikius, KAS institucijos ar jos padalinio, užsienio ir tarptautinės institucijos, KAS nepriklausančios institucijos prašymuose (jei tokie pateikti) pateiktų duomenų pagrįstumą, atitiktį pareigybei keliamiems reikalavimams ir tvarkos aprašo 37–38 punktuose nustatytus skyrimo kriterijus bei apribojimus. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

36. Skiriant profesinės karo tarnybos karį į pareigas AOTD prie KAM, AOTD prie KAM direktoriaus teikimu ministras sprendimą dėl profesinės karo tarnybos kario skyrimo į pareigas priima asmeniškai, vadovaudamasis šiame tvarkos apraše numatytais principais, kriterijais, reikalavimais, sąlygomis ir apribojimais, nesvarstant kario kandidatūros komisijoje.
Punkto pakeitimai:
Nr. V-1026,
2020-12-30,
paskelbta TAR 2020-12-31, i. k. 2020-29393            

37. Taikomi šie kareivio (jūreivio), puskarininkio ar karininko skyrimo į pareigas ir karo tarnybos užsienio ir tarptautinėse institucijose, atstovybėse prie tarptautinių organizacijų ar diplomatinėse atstovybėse laikotarpio pratęsimo kriterijai ir apribojimai:
37.1. vykdant vadovo ar jį pavaduojančio asmens perkėlimą ar rotaciją, pavaduojančio asmens ar atitinkamai vadovo perkėlimas ar rotacija paprastai vykdomas ne anksčiau kaip po 2 mėnesių nuo naujo vadovo ar atitinkamai naujo pavaduojančio asmens paskyrimo dienos;
37.2. paprastai kareivis (jūreivis), puskarininkis ar karininkas neskiriamas du kartus iš eilės į tas pačias pareigas;
37.3. kareivis (jūreivis), puskarininkis ar karininkas skiriamas į jo laipsnį atitinkančias pareigas, tačiau jei kario bendras tarnybos įvertinimas yra ne žemesnis nei „Gerai“ ir jis įvertintas kaip tinkamas eiti laipsniu aukštesnes kario pareigas, karys gali būti skiriamas eiti vienu laipsniu aukštesnes pareigas; 
Punkto pakeitimai:
Nr. V-747,
2015-07-22,
paskelbta TAR 2015-07-22, i. k. 2015-11558            

37.4. kareivis (jūreivis), puskarininkis ar karininkas neskiriamas į aukštesnes pareigas nepasibaigus drausminės nuobaudos galiojimo terminui;
37.5. pakeitus tik kareivio (jūreivio), puskarininkio ar karininko užimamos pareigybės pavadinimą nėra laikoma, kad karys skiriamas į naują pareigybę (pareigų ėjimo laikas nepradedamas skaičiuoti iš naujo);
37.6. kareivis (jūreivis), puskarininkis ar karininkas, kuriam yra suėjęs išleidimo į atsargą amžius, tačiau profesinės karo tarnybos sutartis pratęsta vadovaujantis KASOKTĮ 45 straipsnio 6 dalimi, skiriamas tik į tas pareigas, kurioms reikalaujama jo turima karinė specialybė, suteikianti teisę pagal ministro įsakymu patvirtintą karinių specialybių sąrašą būti išleistam į atsargą sukakus 60 metų; 
Punkto pakeitimai:
Nr. V-714,
2017-08-02,
paskelbta TAR 2017-08-03, i. k. 2017-13000            

37.7. į pareigas užsienio ir tarptautinėje institucijoje kareivis (jūreivis), puskarininkis ar karininkas neskiriamas du kartus iš eilės, tačiau jo tarnyba gali būti pratęsiama vadovaujantis Lietuvos Respublikos Vyriausybės 2005 m. rugpjūčio 30 d. nutarime Nr. 957 „Dėl Profesinės karo tarnybos karių skyrimo atlikti karo tarnybą užsienio valstybių ir tarptautinėse karinėse ar gynybos institucijose tvarkos aprašo patvirtinimo“ nustatyta tvarka ir terminais;
37.8. į pareigas atstovybėje prie tarptautinės organizacijos ar diplomatinėje atstovybėje kareivis (jūreivis), puskarininkis ar karininkas neskiriamas antrai kadencijai paeiliui, tačiau jo tarnyba gali būti pratęsiama vadovaujantis Lietuvos Respublikos Vyriausybės 1997 m. gruodžio   12 d. nutarime Nr. 1407 „Dėl Lietuvos Respublikos specialiųjų atašė nuostatų patvirtinimo“ nustatyta tvarka ir terminais;
37.9. kareivis (jūreivis), puskarininkis ar karininkas neskiriamas į pareigas užsienio ir tarptautinėje institucijoje, diplomatinėje atstovybėje ar atstovybėje prie tarptautinės organizacijos ir karo tarnybos joje laikotarpis nepratęsiamas, jei komisijos posėdžio dieną kareivis (jūreivis), puskarininkis ar karininkas turi galiojančių drausminių nuobaudų už šiurkščius drausmės pažeidimus ar yra įtariamas šiurkščiai pažeidęs drausmę arba pripažintas įtariamuoju ar kaltinamuoju baudžiamojoje byloje;
37.10. kareivis (jūreivis), puskarininkis ar karininkas paprastai neskiriamas į pareigas užsienio ir tarptautinėje institucijoje, diplomatinėje atstovybėje ar atstovybėje prie tarptautinės organizacijos ir karo tarnybos joje laikotarpis nepratęsiamas, jei kareiviui (jūreiviui), puskarininkiui ar karininkui paskyrimo ar tarnybos pratęsimo laikotarpiu sueis išleidimo į atsargą amžius. 
Punkto pakeitimai:
Nr. V-714,
2017-08-02,
paskelbta TAR 2017-08-03, i. k. 2017-13000            

Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

38. Vykdant karininko perkėlimą ar rotaciją, papildomai atsižvelgiama į šiuos skyrimo kriterijus ir apribojimus:
38.1. paprastai karininkas skiriamas į kitas pareigas atsižvelgiant į jam suteiktą karjeros kryptį. Į pareigybę, kuriai užimti nereikalaujamas karinės specialybės kodas, gali būti skiriamas bet kurios karjeros krypties karininkas. Skiriant karininką į pareigybę, kuriai užimti reikalaujamas karinės specialybės kodas priskiriamas kitai karjeros krypčiai nei suteikta karininkui, teisės aktų nustatyta tvarka turi būti svarstomas ir jo karjeros krypties keitimo klausimas;
38.2. paprastai karininkas neskiriamas iš einamų ministro įsakymu nustatytų esminių karjeros lygio pareigų į kitas esmines karjeros lygio pareigas;
38.3. į pareigas KAS nepriklausančioje valstybės institucijoje karininkas neskiriamas du kartus iš eilės, tačiau darbo terminas einant šias pareigas gali būti pratęsiamas vadovaujantis KASOKTĮ 42 straipsnio 5 dalimi;
38.4. karininkas neskiriamas į pareigas KAS nepriklausančioje valstybės institucijoje ir darbo einant šias pareigas terminas nepratęsiamas, jei komisijos posėdžio dieną karininkas turi galiojančių drausminių nuobaudų už šiurkščius drausmės pažeidimus ar yra įtariamas šiurkščiai pažeidęs drausmę arba pripažintas įtariamuoju ar kaltinamuoju baudžiamojoje byloje;
38.5. karininkas neskiriamas į pareigas KAS nepriklausančioje valstybės institucijoje ir darbo einant šias pareigas terminas nepratęsiamas, jei paskyrimo ar darbo termino pratęsimo laikotarpiu karininkui sueis išleidimo į atsargą amžius. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

IX. SPRENDIMO ĮGYVENDINIMAS

39. Profesinės karo tarnybos karį, kurio kandidatūra buvo svarstoma komisijos posėdyje, apie rezultatus šio tvarkos aprašo 29 punkte nurodytas asmuo ar padalinys informuoja ne vėliau kaip likus vienai darbo dienai iki sprendimo paskelbimo KAM intraneto svetainėje. Karys informuojamas elektroniniu paštu ar kitu būdu, užtikrinant jam teisę laisvai susipažinti su informacija ir išreikšti savo valią vadovaujantis šio tvarkos aprašo 49 punktu ir (ar) 52.3 papunkčiu. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

40. Ministro sprendimą KAM intraneto svetainėje ne vėliau kaip per 5 darbo dienas paskelbia KAM KTPD, kariuomenės vado sprendimą dėl karininkų skyrimo į pareigas – LK GŠ J1, o kariuomenės vado sprendimą dėl kareivių (jūreivių) ir puskarininkių skyrimo į pareigas – LKVKPG. Ministro ir kariuomenės vado sprendimai dėl profesinės karo tarnybos karių skyrimo į pareigas AOTD prie KAM ar LK SOP, taip pat ministro įgalioto asmens sprendimai dėl karių skyrimo į pareigas neviešinami.
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            
Nr. V-18,
2018-01-09,
paskelbta TAR 2018-01-09, i. k. 2018-00354            
Nr. V-1026,
2020-12-30,
paskelbta TAR 2020-12-31, i. k. 2020-29393            

41. Ministro sprendimu į pareigas diplomatinėse atstovybėse skiriamo profesinės karo tarnybos kario mokymą organizuoja Lietuvos kariuomenės Mokymo ir doktrinų valdyba, vadovaudamasi ministro patvirtintu gynybos atašė pasirengimo atstovauti individualiuoju planu. Į pareigas diplomatinėse atstovybėse skiriamo profesinės karo tarnybos kario, taip pat, esant sutikimui, jo sutuoktinio supažindinimą su saugumo situacija ir galimomis grėsmėmis paskyrimo šalyje organizuoja AOTD prie KAM.
Punkto pakeitimai:
Nr. V-686,
2014-08-05,
paskelbta TAR 2014-08-06, i. k. 2014-10928            
Nr. V-177,
2020-02-28,
paskelbta TAR 2020-02-28, i. k. 2020-04463            

42. Ministro sprendimu į pareigas užsienio ir tarptautinėje institucijoje ir atstovybėje prie tarptautinės organizacijos skiriamo profesinės karo tarnybos kario instruktavimą organizuoja LK kanceliarija, vadovaudamasi kariuomenės vado patvirtintu instruktavimo planu. Taip pat LK kanceliarija gali organizuoti ministro sprendimu į pareigas užsienio ir tarptautinėje institucijoje ar atstovybėje prie tarptautinės organizacijos skiriamo kario tarnybos reikalų perdavimo–priėmimo komandiruotę ne ilgesniam kaip 7 kalendorinių dienų laikotarpiui.
43. Ministrui priėmus sprendimą dėl profesinės karo tarnybos kario skyrimo į pareigas, rengiamas įsakymo projektas:
43.1. KAM KTPD suderina konkrečią profesinės karo tarnybos kario paskyrimo datą ir rengia įsakymo dėl jo skyrimo į KAS institucijų vadovų pareigas, pareigas KAM, diplomatinėje atstovybėje ar dėl karo tarnybos diplomatinėje atstovybėje laikotarpio pratęsimo projektą. Įsakymo projekte nurodoma kario tarnybos diplomatinėje atstovybėje pradžios ir pabaigos data ar tarnybos laikotarpio pratęsimo pabaigos data. KAM KTPD taip pat rengia įsakymo dėl kario atšaukimo iš karo tarnybos diplomatinėje atstovybėje ir jo skyrimo į kitas pareigas KAS institucijose, išskyrus LK SOP ir AOTD prie KAM, projektą;
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            
Nr. V-1026,
2020-12-30,
paskelbta TAR 2020-12-31, i. k. 2020-29393            

43.2. LK GŠ J1 suderina konkrečią karininko paskyrimo datą ir rengia įsakymo dėl jo skyrimo į pareigas LK, išskyrus LK kanceliariją ir LK SOP, projektą; 
Punkto pakeitimai:
Nr. V-18,
2018-01-09,
paskelbta TAR 2018-01-09, i. k. 2018-00354            

43.3. LK kanceliarija suderina konkrečią profesinės karo tarnybos kario paskyrimo datą ir rengia įsakymo dėl jo skyrimo į pareigas LK kanceliarijoje, užsienio ir tarptautinėje institucijoje ar atstovybėje prie tarptautinės organizacijos arba dėl karo tarnybos užsienio ir tarptautinėje institucijoje ar atstovybėje prie tarptautinės organizacijos laikotarpio pratęsimo projektą. Įsakyme nurodoma karo tarnybos užsienio ir tarptautinėje institucijoje ar atstovybėje prie tarptautinės organizacijos pradžios ir pabaigos data ar tarnybos laikotarpio pratęsimo pabaigos data. LK kanceliarija taip pat rengia įsakymo dėl kario atšaukimo iš karo tarnybos užsienio ir tarptautinėje institucijoje ar atstovybėje prie tarptautinės organizacijos ir jo skyrimo į kitas pareigas KAS institucijose, išskyrus LK SOP ir AOTD prie KAM, projektą; 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

43.4. KAS institucijos personalo specialistas suderina konkrečią karininko paskyrimo datą ir rengia įsakymo dėl jo skyrimo į pareigas KAS institucijoje, išskyrus KAM ir LK, projektą;
43.5. LK SOP personalo specialistas suderina konkrečią karininko paskyrimo datą ir rengia įsakymo dėl jo skyrimo į pareigas LK SOP projektą;
43.6. ministrui priėmus sprendimą dėl karininko skyrimo atlikti darbą KAS nepriklausančioje valstybės institucijoje ar darbo termino joje pratęsimo, konkrečią karininko paskyrimo datą suderina ir įsakymo projektą rengia KAS institucijos ar jos padalinio, iš kurio karininkas yra skiriamas, personalo specialistas. Įsakyme nurodoma darbo KAS nepriklausančioje valstybės institucijoje pradžios ir pabaigos data ar darbo KAS nepriklausančioje valstybės institucijoje termino pratęsimo pabaigos data.
44. Kariuomenės vadui priėmus sprendimą dėl profesinės karo tarnybos kario skyrimo į pareigas, rengiamas įsakymo projektas:
44.1. KAM KTPD suderina konkrečią profesinės karo tarnybos kario paskyrimo datą ir rengia įsakymo dėl jo skyrimo į pareigas KAM projektą;
Punkto pakeitimai:
Nr. V-1026,
2020-12-30,
paskelbta TAR 2020-12-31, i. k. 2020-29393            

44.2. LK GŠ J1 suderina konkrečią profesinės karo tarnybos kario paskyrimo datą ir rengia įsakymo dėl jo skyrimo į pareigas LK, išskyrus LK kanceliariją ir LK SOP, projektą; 
Punkto pakeitimai:
Nr. V-18,
2018-01-09,
paskelbta TAR 2018-01-09, i. k. 2018-00354            

44.3. LK kanceliarija suderina konkrečią profesinės karo tarnybos kario paskyrimo datą ir rengia įsakymo dėl jo skyrimo į pareigas LK kanceliarijoje projektą;
44.4. KAS institucijos personalo specialistas suderina konkrečią profesinės karo tarnybos kario paskyrimo datą ir rengia įsakymo dėl kario skyrimo į pareigas KAS institucijoje, išskyrus KAM ir LK, projektą;
44.5. LK SOP personalo specialistas suderina konkrečią profesinės karo tarnybos kario paskyrimo datą ir rengia įsakymo dėl kario skyrimo į pareigas LK SOP projektą.
45. Ministro įgaliotam asmeniui priėmus sprendimą dėl profesinės karo tarnybos kario skyrimo į pareigas, konkrečią jo paskyrimo datą suderina ir įsakymo projektą rengia tos KAS institucijos ar jos padalinio, į kurį karys skiriamas, personalo specialistas.
451. Profesinės karo tarnybos kario perkėlimo įsakyme, kai sausumos, specialiųjų operacijų ir karinių oro pajėgų kario laipsnius turintys kariai perkeliami į pareigas, kurioms nustatytas pareiginis karinių jūrų pajėgų kario laipsnis ar atvirkščiai, nurodomas atitinkamas kario laipsnis:
451.1. profesinės karo tarnybos karius, turinčius sausumos, specialiųjų operacijų ir karinių oro pajėgų kario laipsnius, perkėlus į LK Karines jūrų pajėgas (toliau – KJP), jų turimi kariniai laipsniai laikomi atitinkamais KASOKTĮ 52 straipsnio 3 dalyje nustatytais karinių jūrų pajėgų kario laipsniais;
451.2. profesinės karo tarnybos karius, turinčius karinių jūrų pajėgų kario laipsnius, perkėlus į LK Sausumos pajėgas, LK Karines oro pajėgas ir LK Specialiųjų operacijų pajėgas, jų turimi kariniai laipsniai laikomi atitinkamais KASOKTĮ 52 straipsnio 3 dalyje nustatytais sausumos, specialiųjų operacijų ir karinių oro pajėgų kario laipsniais;
451.3. profesinės karo tarnybos karius, turinčius karinių jūrų pajėgų kario laipsnius, perkėlus į kitas, tvarkos aprašo 451.2 papunktyje nenurodytas, KAS institucijas ir jų padalinius, jų turimi kariniai laipsniai laikomi atitinkamais KASOKTĮ 52 straipsnio 3 dalyje nustatytais sausumos, specialiųjų operacijų ir karinių oro pajėgų kario laipsniais, kai dėl vykdomų funkcijų pareigybei negali būti nustatytas pareiginis karinių jūrų pajėgų laipsnis. 
Papildyta punktu:
Nr. V-93,
2024-02-02,
paskelbta TAR 2024-02-02, i. k. 2024-01994        

46. Vadovui, turinčiam teisę skirti karį į pareigas, priėmus sprendimą, komisijos posėdžio medžiaga su kandidatų į pareigas asmens duomenimis sunaikinama ne anksčiau, nei pasibaigia Lietuvos Respublikos kariuomenės drausmės statuto VIII skyriaus 59 straipsnio 1 dalyje nustatytas sprendimo apskundimo terminas, ir tik tuo atveju, jei nėra gautas profesinės karo tarnybos kario skundas. Asmuo ar padalinys, rengiantis komisijos posėdžio medžiagą, atnaujina A ir B sąrašus. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

X. SPRENDIMO ĮGYVENDINIMO ATIDĖJIMAS

47. Vadovo, turinčio teisę skirti karį į pareigas, sprendimo įgyvendinimo numatyti terminai atidedami, kai:
47.1. profesinės karo tarnybos karys eina pareigas užsienio ir tarptautinėse institucijose, diplomatinėse atstovybėse, atstovybėse prie tarptautinių organizacijų, tarptautinės operacijos kariniame vienete – iki kario grįžimo į Lietuvą;
47.2. pasibaigęs leidimo dirbti ar susipažinti su įslaptinta informacija galiojimo laikas ar profesinės karo tarnybos karys neturi pareigoms nustatyto atitinkamo leidimo dirbti ar susipažinti su įslaptinta informacija – iki pareigybei reikalaujamo leidimo dirbti ar susipažinti su įslaptinta informacija išdavimo.
48. Svarbiomis priežastimis, dėl kurių vadovo, turinčio teisę skirti karį į pareigas, sprendimo įgyvendinimo terminai gali būti atidėti, pripažįstami šie atvejai:
48.1. profesinės karo tarnybos kario sutuoktinio ar vaiko (įvaikio) mirtis ir karys yra skiriamas į pareigas kitame valstybės teritoriniame administraciniame vienete – ne ilgiau kaip 6 mėnesiams nuo sprendimo priėmimo dienos;
48.2. profesinės karo tarnybos kario artimo giminaičio mirtis ir karys yra skiriamas į pareigas kitame valstybės teritoriniame administraciniame vienete – ne ilgiau kaip 3 mėnesiams nuo sprendimo priėmimo dienos;
48.3. profesinės karo tarnybos kario sutuoktinio ar artimo giminaičio liga arba trauma, kai stacionaraus gydymo laikotarpis trumpesnis nei 90 kalendorinių dienų, ir karys yra skiriamas į pareigas kitame valstybės teritoriniame administraciniame vienete – ne ilgiau kaip 3 mėnesiams nuo sprendimo priėmimo dienos;
48.4. svarbiomis gali būti pripažįstamos ir kitos priežastys, dėl kurių apribojamos profesinės karo tarnybos kario persikėlimo galimybės į pareigas kitame valstybės teritoriniame administraciniame vienete ir kurios negali būti išspręstos per 3 mėnesius nuo sprendimo priėmimo dienos – ne ilgiau kaip 3 mėnesiams nuo sprendimo priėmimo dienos.
49. Profesinės karo tarnybos karys, siekiantis atidėti sprendimo įgyvendinimo terminą dėl priežasčių, nurodytų šio tvarkos aprašo 48.1–48.4 papunkčiuose, vadovui, turinčiam teisę skirti karį į pareigas, ne vėliau kaip per 10 darbo dienų nuo sprendimo priėmimo dienos pateikia teisės aktų nustatyta tvarka suderintą prašymą, jame nurodydamas datą, iki kurios pageidauja atidėti sprendimo įgyvendinimo terminą, ir priežastis, dėl kurių prašo atidėti sprendimo įgyvendinimo terminą. Kartu su prašymu atidėti sprendimo įgyvendinimo terminą turi būti pateikti dokumentai, patvirtinantys prašyme nurodytas priežastis. Jei kario prašymas neatitinka šiame punkte nustatytų reikalavimų, sprendimo įgyvendinimo termino atidėjimo klausimas nesvarstomas ir rengiamas įsakymo projektas. 
Punkto pakeitimai:
Nr. V-517,
2015-05-21,
paskelbta TAR 2015-05-22, i. k. 2015-07778            

50. Vadovui, turinčiam teisę skirti karį į pareigas, priėmus sprendimą neatidėti sprendimo įgyvendinimo termino, profesinės karo tarnybos karį apie tai per 10 darbo dienų raštu informuoja tvarkos aprašo 43–45 punktuose nurodyta KAS institucija ar jos padalinys, nurodydamas neigiamo sprendimo priežastis, ir rengia įsakymo projektą.
51. Vadovui, turinčiam teisę skirti karį į pareigas, priėmus sprendimą atidėti sprendimo įgyvendinimo numatytą terminą, tvarkos aprašo 43–45 punktuose nurodyta KAS institucija ar jos padalinys suderina konkrečią profesinės karo tarnybos kario, siekiančio atidėti sprendimo įgyvendinimą, paskyrimo datą ir parengia įsakymo projektą.

XI. SPRENDIMO KEITIMAS

52. Vadovo, turinčio teisę skirti karį į pareigas, sprendimas išimties atvejais gali būti keičiamas. Sprendimo keitimo pagrįstumą svarsto komisija, išskyrus tvarkos aprašo 52.1 punkte nurodytą atvejį. Vadovo, turinčio teisę skirti karį į pareigas, sprendimas gali būti keičiamas šiais atvejais:
52.1. vadovo, turinčio teisę skirti karį į pareigas, asmeniniu sprendimu;
52.2. KAS institucijos ar jos padalinio, į kurį paskirtas  profesinės karo tarnybos karys, vadovo prašymu. Prašymą pakeisti sprendimą KAS institucijos ar jos padalinio vadovas ne vėliau kaip per 10 darbo dienų nuo sprendimo priėmimo dienos pateikia vadovui, turinčiam teisę skirti karį į pareigas, jame nurodydamas priežastis, dėl kurių prašo pakeisti sprendimą;
52.3. paskirto profesinės karo tarnybos kario prašymu. Karys, siekiantis pakeisti sprendimą, vadovui, turinčiam teisę skirti karį į pareigas, ne vėliau kaip per 10 darbo dienų nuo sprendimo priėmimo dienos pateikia teisės aktų nustatyta tvarka suderintą prašymą, jame nurodydamas priežastis, dėl kurių prašo pakeisti sprendimą. Kartu su prašymu pakeisti sprendimą turi būti pateikti dokumentai, patvirtinantys prašyme nurodytas priežastis. Jei kario prašymas neatitinka šiame punkte nustatytų reikalavimų, sprendimo keitimo klausimas nesvarstomas ir rengiamas įsakymo projektas. Svarbiomis priežastimis, dėl kurių vadovo, turinčio teisę skirti karį į pareigas, sprendimas gali būti pakeistas, pripažįstamos:
52.3.1. profesinės karo tarnybos karė ar kario sutuoktinė yra nėščia ir (ar) karys augina vaiką (įvaikį) iki vienerių metų ir yra skiriamas į pareigas kitame valstybės teritoriniame administraciniame vienete;
52.3.2. profesinės karo tarnybos karys teisės aktų nustatyta tvarka paskirtas vieninteliu neveiksnaus asmens globėju ar ribotai veiksnaus asmens rūpintoju arba turi slaugyti neįgalų asmenį (sutuoktinį ar artimą giminaitį), kuriam nustatytas specialusis nuolatinės slaugos poreikis, ir nėra kitų asmenų, galinčių neįgaliuoju pasirūpinti, ir yra skiriamas į pareigas kitame valstybės teritoriniame administraciniame vienete;
52.3.3. mirus sutuoktiniui, profesinės karo tarnybos karys vienas augina vaiką (įvaikį) iki keturiolikos metų ar neįgalų vaiką (įvaikį) iki aštuoniolikos metų arba turi slaugyti neįgalų vaiką (įvaikį), kuriam nustatytas specialusis nuolatinės slaugos poreikis, ir yra skiriamas į pareigas kitame valstybės teritoriniame administraciniame vienete;
52.3.4. profesinės karo tarnybos kario sutuoktinio ar artimo giminaičio liga arba trauma, kai stacionaraus gydymo laikotarpis ilgesnis nei 90 kalendorinių dienų, ir karys yra skiriamas į pareigas kitame valstybės teritoriniame administraciniame vienete;
52.3.5. svarbiomis gali būti pripažįstamos ir kitos priežastys, dėl kurių apribojamos profesinės karo tarnybos kario persikėlimo galimybės į pareigas kitame valstybės teritoriniame administraciniame vienete ir kurios negali būti išspręstos per vienerius metus nuo sprendimo priėmimo dienos.
53. Šio tvarkos aprašo 52.2 ir 52.3 papunkčiuose nurodytas prašymas pateikiamas asmeniui ar padaliniui, rengiančiam komisijos posėdžio medžiagą, kuris įtraukia sprendimo keitimo klausimą į artimiausios komisijos posėdžio darbotvarkę ir informuoja tvarkos aprašo 43–45 punktuose nurodytą KAS instituciją ar jos padalinį, kad įsakymo dėl profesinės karo tarnybos kario skyrimo projektas nebūtų rengiamas, iki bus priimtas atitinkamas sprendimas. 

54. Komisija sprendimo keitimo klausimą išnagrinėja ir pasiūlymus sprendimui priimti suformuluoja artimiausio komisijos posėdžio metu.
55. Vadovui, turinčiam teisę skirti karį į pareigas, priėmus sprendimą nekeisti ankstesnio sprendimo, KAS institucijos ar jos padalinio vadovą arba profesinės karo tarnybos karį apie tai per 10 darbo dienų informuoja asmuo ar padalinys, rengiantis komisijos posėdžio medžiagą, nurodydamas neigiamo sprendimo priežastis, o tvarkos aprašo 43–45 punktuose nurodyta KAS institucija ar jos padalinys pradeda rengti įsakymo projektą.
56. Šio tvarkos aprašo 31 punkte numatytu atveju ar vadovui, turinčiam teisę skirti karį į pareigas, nusprendus pakeisti sprendimą, profesinės karo tarnybos kario kandidatūra į pareigas kitame valstybės teritoriniame administraciniame vienete nesvarstoma, kol neišnyksta prašyme nurodyta priežastis, išskyrus šio tvarkos aprašo 52.3.2 ir 52.3.3 papunkčiuose nurodytas priežastis, bet ne ilgiau kaip vienerius metus. Jei priežastis neišnyksta ilgiau nei vienerius metus ir karys šio tvarkos aprašo 30 punkte ar 52.3 papunktyje nustatyta tvarka yra pateikęs dokumentus, patvirtinančius šio tvarkos aprašo 52.3.2 ir 52.3.3 papunkčiuose nurodytų aplinkybių tęstinumą, kario kandidatūra į pareigas kitame valstybės teritoriniame administraciniame vienete nesvarstoma, kol neišnyksta prašyme nurodyta priežastis. 

XII. BAIGIAMOSIOS NUOSTATOS

57. Vado, turinčio teisę skirti karį į pareigas, sprendimas gali būti skundžiamas KASOKTĮ 48 straipsnio 1 dalyje ir Lietuvos kariuomenės drausmės statuto VIII skyriuje nustatyta tvarka. 

